

PROJEKTS uz 28.08.2024.

vēlamais datums izskatīšanai: Attīstības komitejā 11.09.2024.

domē: 26.09.2024.

sagatavotājs: D.Tīruma, I.Gotharde

ziņotājs: L.Bernāns

APSTIPRINĀTI

ar Ādažu novada pašvaldības domes 2024. gada 26. septembra sēdes lēmumu (protokols Nr. xx § xx)

SAISTOŠIE NOTEIKUMI

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par saistošo noteikumu atzīšanu par spēku zaudējušiem**

*Izdoti saskaņā ar Pašvaldību likuma*

*44. panta pirmo daļu*

1. Saistošie noteikumi nosaka atzīt par spēku zaudējušiem:
	1. Ādažu novada pašvaldības 2022. gada 23. marta saistošos noteikumus Nr. 27/2022 "Par pašvaldības aģentūras "Carnikavas komunālserviss" maksas pakalpojumiem ūdensapgādē, notekūdeņu novadīšanā un attīrīšanā";
	2. Ādažu novada pašvaldības 2022. gada 22. jūnija saistošos noteikumus Nr. 61/2022 "Par pašvaldības aģentūras "Carnikavas komunālserviss" maksas pakalpojumiem siltumenerģijas apgādē un ūdensapgādē".
2. Noteikumi stājas spēkā ar 2024. gada 1. novembri.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

 **Ādažu novada pašvaldības 2024. gada 26. septembra saistošajiem noteikumiem Nr. \_\_/2024 “Par saistošo noteikumu atzīšanu par spēku zaudējušiem”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Ar Ādažu novada pašvaldības domes 2022. gada 27. jūlija lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens” tika nolemts atbalstīt Carnikavas pagasta centralizētās ūdenssaimniecības nodošanu SIA “Ādažu ūdens” līdz 2022. gada 31. decembrim.
	2. Ar domes 2023. gada 26. aprīļa lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks” tika nolemts konceptuāli atbalstīt pašvaldības aģentūras “Carnikavas komunālserviss” (turpmāk – Aģentūra) nodrošinātās Carnikavas pagasta centralizētās siltumapgādes funkcijas nodošanu pašvaldības SIA “Ādažu namsaimnieks” līdz 2023. gada 31. decembrim.
	3. Ar domes 25.07.2024. lēmumu Nr. 290 “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu” (turpmāk – Lēmums) tika nolemts, ka ūdensapgādes un siltumapgādes funkciju pāreja no pašvaldības aģentūras “Carnikavas komunālserviss” (turpmāk - Aģentūra) uz SIA “Ādažu ūdens” un SIA “Ādažu namsaimnieks” pabeidzama līdz 2024. gada 31. oktobrim.
	4. Saistošo noteikumu (turpmāk – Noteikumi) izdošanas mērķis, saskaņā ar domes pieņemtajiem lēmumiem ir atzīt par spēku zaudējušiem saistošos noteikumus, kas izdoti pamatojoties uz Publisko aģentūru likuma (turpmāk – PAL) 17. panta ceturtās daļas noteikumiem.
 |
| 1. **Fiskālā ietekme uz pašvaldības budžetu**
	1. Noteikumu īstenošanai nav paredzama fiskāla ietekme uz pašvaldības budžetu.
	2. Lai nodrošinātu Noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci.**
	1. Sociālā ietekme – saistošo noteikumu mērķa grupas, uz kurām attiecināms saistošo noteikumu tiesiskais regulējums, ir pašvaldības iedzīvotāji un darbinieki. Noteikumiem ir netieša ietekme uz sabiedrību, jo tie izriet no iepriekš pieņemtajiem domes lēmumiem, ar kuriem ūdenssaimniecības un siltumapgādes pakalpojumi, ko līdz šim Carnikavas pagastā nodrošināja Aģentūra, tiks nodoti kapitālsabiedrībām - SIA “Ādažu ūdens” un SIA “Ādažu namsaimnieks” (turpmāk – Kapitālsabiedrības). Ņemot vērā minēto, iedzīvotājiem būs jāpārslēdz līgumi par ūdenssaimniecības un siltumapgādes pakalpojumu saņemšanu ar Kapitālsabiedrībām, un pastāv iespēja, ka mainīsies maksa par attiecīgajiem pakalpojumiem.
	2. Pēc siltumapgādes pakalpojumu un ūdenssaimniecības pakalpojumu sniegšanas pārņemšanas no pašvaldības aģentūras Kapitālsabiedrība no 01.11.2024. sniegs regulējamus sabiedriskos pakalpojumus plašākā teritorijā nekā līdz šim. Maksa par minētajiem pakalpojumiem/tarifs līdz jauna tarifa apstiprināšanai, tiks aprēķināta, ievērojot kārtību, kas šādiem gadījumiem noteikta Regulatora 2014.gada 23.oktobra lēmumā Nr.1/14 “[Vispārējās atļaujas, reģistrācijas un informācijas iesniegšanas noteikumi ūdenssaimniecības nozarē](https://likumi.lv/ta/id/269761-visparejas-atlaujas-un-registracijas-noteikumi-udenssaimniecibas-nozare)”, bet attiecībā uz siltumapgādes pakalpojumiem –  Regulatora 2019.gada 7.marta lēmumā Nr.1/13 [“Vispārējās atļaujas un reģistrācijas noteikumi enerģētikas nozarē”.](https://likumi.lv/ta/id/305449-visparejas-atlaujas-un-registracijas-noteikumi-energetikas-nozare)
	3. Centralizējot ūdensapgādes un siltumapgādes funkciju SIA “Ādažu ūdens” un SIA “Ādažu namsaimnieks”, Aģentūra daļu no saviem iesaistītajiem personāla resursiem novirzīs Aģentūras citu pamatuzdevumu izpildei.
	4. Ietekme uz vidi – nav attiecināms.
	5. Ietekme uz iedzīvotāju veselību – nav attiecināms.
	6. Ietekme uz konkurenci – noteikumiem nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
	1. Institūcija, kurā pašvaldības iedzīvotāji un juridiskas personas var vērsties šo noteikumu piemērošanā - nav attiecināms.
	2. Galvenie procedūras posmi un privātpersonām veicamās darbības, ko paredz šie noteikumi - nav attiecināms.
	3. Paredzētās administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**
	1. Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.
	2. Noteikumi izstrādāti, lai atzītu par spēku zaudējušām normas, kuras netiks piemērotas, sakarā ar to, ka Aģentūra no 2024.gada 1.novembra pārtrauks sniegt ūdenssaimniecības un siltumapgādes pakalpojumus.
 |
| 1. **Informācija par izpildes nodrošināšanu**

6.1. Šo noteikumu izpildē netiks iesaistītas pašvaldības institūcijas.6.2. Šo noteikumu izpildes nodrošināšanai nav nepieciešami cilvēkresursi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
2. Šie noteikumi ir piemēroti iecerētā mērķa sasniegšanas nodrošināšanai, proti, nodot ūdenssaimniecības un siltumapgādes funkcijas kapitālsabiedrībām, un paredz tikai to, kas ir vajadzīgs minētā mērķa sasniegšanai.
3. Pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.
 |
| 1. **Izstrādes gaitā veiktās konsultācijas ar privātpersonām un institūcijām**
	1. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
	2. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Attīstības komitejā, tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības *Facebook* kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
	3. Publikācijā noteiktajā termiņā no 2024. gada 12. septembra līdz 26. septembrim priekšlikumi netika saņemti.
	4. No institūcijām tika/netika saņemti viedokļi un atzinumi par šo noteikumu projektu.
	5. Cita veida saziņa un konsultācijas nav notikušas.
 |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU